PATVIRTINTA

Telšių lopšelio-darželio „Nykštukas“

direktoriaus 2015 m. gruodžio 31 d.

įsakymu Nr. V1-50

**TELŠIŲ LOPŠELIO-DARŽELIO „NYKŠTUKAS“**

**2016-2018 METŲ KORUPCIJOS PREVENCIJOS PROGRAMA**

**I. BENDROSIOS NUOSTATOS**

1. Telšių lopšelio-darželio „Nykštukas“ (toliau – Lopšelis-darželis) korupcijos prevencijos programa (toliau – Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos specialiųjų tyrimų tarnybos direktoriaus 2011-05-13 įsakymu Nr. 2 -170, Telšių rajono savivaldybės administracijos korupcijos prevencijos 2016-2018 m. programa, patvirtinta Telšių rajono savivaldybės tarybos 2016 m. kovo 31 d. sprendimu Nr. T1-100.

2. Programoje vartojamos sąvokos apibrėžiamos Lietuvos Respublikos specialiųjų tyrimų tarnybos ir Lietuvos Respublikos korupcijos prevencijos įstatymuose:

2.1. Korupcija - valstybės tarnautojo ar jam prilyginto asmens tiesioginis ar netiesioginis siekimas, reikalavimas arba priėmimas turtinės ar kitokios asmeninės naudos (dovanos, paslaugos, pažado, privilegijos) sau ar kitam asmeniui už atlikimą arba neatlikimą veiksmų pagal einamas pareigas, taip pat valstybės tarnautojo ar jam prilyginto asmens veiksmai arba neveikimas siekiant, reikalaujant turtinės ar kitokios asmeninės naudos sau arba kitam asmeniui ar šią naudą priimant, taip pat tiesioginis ar netiesioginis siūlymas ar suteikimas valstybės tarnautojui, jam prilygintam asmeniui turtinės ar kitokios asmeninės naudos (dovanos, paslaugos, pažado, privilegijos) už atlikimą arba neatlikimą veiksmų pagal valstybės tarnautojo ar jam prilyginto asmens einamas pareigas, taip pat tarpininkavimas darant šioje dalyje nurodytas veikas.

2.2. Korupcinio pobūdžio nusikalstamos veikos - kyšininkavimas, tarpininko kyšininkavimas, papirkimas, kitos nusikalstamos veikos, jeigu jos padarytos viešojo administravimo sektoriuje arba teikiant viešąsias paslaugas, siekiant sau ar kitiems asmenims naudos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų ar matavimo priemonių suklastojimas, sukčiavimas, turto pasisavinimas ar iššvaistymas, tarnybos paslapties atskleidimas, komercinės paslapties atskleidimas, neteisingų duomenų apie pajamas, pelną ar turtą pateikimas, nusikalstamu būdu įgytų pinigų ar turto legalizavimas, kišimasis į valstybės tarnautojo ar viešojo administravimo funkcijas atliekančio asmens veiklą ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą.

2.3. Korupcijos prevencija - korupcijos priežasčių, sąlygų atskleidimas ir šalinimas, sudarant bei įgyvendinant atitinkamų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

3. Programa įgyvendinama parengiant ir vykdant Lopšelio-darželio 2017-2018 metų korupcijos prevencijos programos įgyvendinimo priemonių planą (toliau - programos įgyvendinimo priemonių planas), kuris yra šio dokumento sudedamoji dalis. Siekiama kompleksinėmis priemonėmis šalinti korupcijos, kaip neigiamo socialinio reiškinio, pasireiškimo priežastis ir sąlygas.

**II. LOPŠELIO-DARŽELIO VEIKLOS SITUACIJOS ANALIZĖ ANTIKORUPCINIU POŽIŪRIU**

4. Telšių lopšelis-darželis „Nykštukas“ – Savivaldybės biudžetinė įstaiga, savo veiklą grindžia Lietuvos Respublikos Konstitucija, Vyriausybės nutarimais, Švietimo ir kitais įstatymais, Švietimo ir mokslo ministro įsakymais, savivaldybės tarybos sprendimais, mero potvarkiais, administracijos direktoriaus įsakymais, Švietimo ir sporto reikalų skyriaus vedėjo įsakymais, kitais teisės aktais.

5. Lopšelis-darželis teikia ikimokyklinį ir priešmokyklinį ugdymą.

6. Lopšelio-darželio internetinėje svetainėje skelbiami darbuotojų atlyginimų vidurkiai.

7. Viešieji pirkimai vykdomi, vadovaujantis Viešųjų pirkimų įstatymu ir patvirtintomis Lopšelio-darželio viešųjų pirkimų taisyklėmis.

8. Lopšelio-darželio bendruomenė informuojama apie metinį biudžetą, lėšų panaudojimą, sprendžiami lėšų taupymo klausimai.

9. Direktorius steigėjui yra pateikęs privačių interesų deklaraciją.

10. Santykinai galima išskirti šias korupcijos prielaidas:

10.1. teisines (teisės aktų netobulumas, dažnas jų keitimas, svarbiausių etikos principų nesilaikymas);

10.2. institucines (darbuotojų, žinančių apie korupcijos atvejus, baimė dalyvauti antikorupcinėje veikloje);

10.3. bendrąsias (bendruomenės pilietiškumo stoka).

11. Lopšelyje-darželyje korupcijos pasireiškimas galimas šiose veiklos srityse:

11.1. vykdant personalo politiką (formuojant darbuotojų personalą);

11.2. atliekant viešuosius pirkimus;

11.3. atliekant kitas viešojo administravimo ir paslaugų teikimo funkcijas.

**III. PROGRAMOS TIKSLAI IR UŽDAVINIAI**

12. Programos tikslai:

12.1. sukurti ir įgyvendinti veiksmingą ilgalaikių antikorupcinių priemonių sistemą;

12.2. šalinti prielaidas atsirasti korupcijos apraiškoms visose Lopšelio-darželio veiklos srityse bei šalinti prielaidas darbuotojams pasinaudoti tarnybine padėtimi ;

12.3. užtikrinti skaidrų viešųjų paslaugų administravimą ;

12.4. plėtoti antikorupcinę kultūrą į antikorupcinę veiklą įtraukiant Lopšelio-darželio bendruomenės narius;

13. Programos uždaviniai:

13.1. nustatyti korupcijos pasireiškimo tikimybę Lopšelio-darželio veiklos srityse;

13.2. kurti kovos su korupcija kultūrą, įgyvendinant antikorupcinio švietimo programą. Mokyti personalą.

13.3. įtraukti į korupcijos prevenciją bendruomenę ir ugdyti nepakantumą korupcijai.

**IV. PROGRAMOS TIKSLŲ IR UŽDAVINIŲ VERTINIMO KRITERIJAI**

14. Programos vertinimo kriterijai:

14.1. įvykdytų ir neįvykdytų programos įgyvendinimo priemonių skaičius;

14.2. teisės aktų nustatyta tvarka užfiksuotų Lopšelio-darželio vadovų ir darbuotojų korupcinio pobūdžio nusikalstamų veikų skaičius;

14.3. anonimiškų ir oficialių pranešimų apie galimus korupcinio pobūdžio nusikaltimus skaičius;

14.4. renginių, mokymų, skirtų korupcijos prevencijai, skaičius.

15. Pagrindinis programos vertinimo kriterijus – bendruomenės parama antikorupcinėms iniciatyvoms ir išaugęs pasitikėjimas Lopšeliu-darželiu.

**V. PROGRAMOS ADMINISTRAVIMAS**

16. Programą tvirtina Lopšelio-darželio direktorius.

17. Programai įgyvendinti sudaromas programos įgyvendinimo priemonių planas, kuriame nurodomos programos įgyvendinimo priemonės, jų įgyvendinimo terminai bei vykdytojai.

18. Už programos įgyvendinimo organizavimą (koordinavimą) ir kontrolę atsakingas Lopšelio-darželio direktorius.

**VI. PROGRAMOS FINANSAVIMAS**

19. Programa vykdoma iš Lopšelio-darželio lėšų.

**VII. BAIGIAMOSIOS NUOSTATOS**

20. Lopšelio-darželio atsakingi atstovai iki einamųjų metų III ketvirčio pabaigos teikia pasiūlymus vadovui dėl programos ir programos įgyvendinimo priemonių plano keitimo ar/ ir papildymo.

21. Ši Programa skelbiama Lopšelio-darželio internetiniame puslapyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TELŠIŲ LOPŠELIO-DARŽELIO „NYKŠTUKAS“ 2016-2018 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ PLANAS

|  |  |  |  |  |  |  |
| --- | --- | --- | --- | --- | --- | --- |
| **Eil.**  **Nr.** | **Priemonės pavadinimas** | **Vykdytojas** | **Vykdymo laikas** | **Laukiami rezultatai** | **Įgyvendinimo vertinimo kriterijai** | **Finansavimas** |
|  | 1. korupcijos prevencijos programos įgyvendinimo priemonių numatymas. | | | | | |
| 1.1. | Patvirtinti Lopšelio-darželio Korupcijos prevencijos programą ir jos įgyvendinimo priemonių planą 2016-2018 m. Pateikti savivaldybei lopšelio-darželio Korupcijos prevencijos programos ir jos įgyvendinimo priemonių plano kopijas | Direktorius | 2016 m. sausis | Visuotinas ir sistemingas korupcijos prevencijos vykdymas | Patvirtintas Lopšelio-darželio korupcijos prevencijos įgyvendinimo planas 2016-2018 m. | - |
|  | 2. Nustatyti veiklos sritis, kuriose yra didelė korupcijos pasireiškimo tikimybė | | | | | |
| 2.1. | Nustatyti korupcijos pasireiškimo tikimybę. | Direktoriaus įsakymu paskirtas asmuo, atsakingas už korupcijos prevenciją ir priežiūrą. | kasmet III ketvirtis. | Bus nustatyta korupcijos pasireiškimo tikimybė Lopšelio-darželio veiklos srityse. | Įvertintų veiklos sričių skaičius | - |
|  | 3. Kurti kovos su korupcija kultūrą, vykdyti Lopšelio-darželio personalo švietimą korupcijos prevencijos srityje. | | | | | |
| 3.1. | Rengti Lopšelio-darželio darbuotojų mokymus korupcijos prevencijos klausimais | Direktorius | Pagal poreikį | Darbuotojai bus supažindinti su korupcijos prevencinėmis priemonėmis ir pasekmėmis. | Priemonių (paskaitų, seminarų, susitikimų ir pan.) skaičius. | Iš biudžetinių asignavimų skirtų darbuotojų kvalifikacijos kėlimui. |
| 3.2. | Konsultuoti Lopšelio-darželio darbuotojus korupcijos prevencijos klausimais. | direktoriaus įsakymu paskirtas asmuo, atsakingas už korupcijos prevenciją ir priežiūrą. | Esant poreikiui | Sumažinta korupcijos pasireiškimo tikimybė. | Konsultacijų skaičius. | - |
| 3.3. | Vykdyti priežiūrą, kaip Lopšelio-darželio  darbuotojai vykdydami savo  pareigas laikosi  teisės aktų antikorupcijos klausimais, įgyvendina Lopšelio-darželio  korupcijos  prevencijos programą ir  Priemonių planą. | Direktorius, direktoriaus pavaduotojas ūkiui ir bendriesiems klausimams | Vykdant pirkimus, naudojant Lopšelio-darželio turtą, finansinius, darbo laiko išteklius, priimant darbuotojus į darbą. | Korupcijos prevencijos įgyvendinimo nuoseklumas, skatinamas nepakantumas korupcijos reiškiniams | Atliktų patikrinimų skaičius. | - |
|  | Sudaryti individualios ir visiškos materialinės atsakomybės sutartis su mokyklos darbuotojais. | Direktorius | Pasikeitus direktoriaus pavaduotojui ūkiui ir bendriesiems klausimams ir kitiems materialiai atsakingiems asmenims | Teisinė darbuotojų atsakomybė už mokyklos naudojamą turtą, medžiagas, darbo laiką | Materialinės atsakomybės sutarčių skaičius | - |
|  | 4. Įtraukti į korupcijos prevenciją Lopšelio-darželio bendruomenę, ugdyti pilietinį sąmoningumą ir nepakantumą korupcijai | | | | | |
| 4.1. | Užtikrinti anoniminės informacijos apie korupcijos apraiškas ar įtarimus apie tokio pobūdžio veikas teikimo galimybes: telefono linija, elektroninis paštas ar kt. | Asmuo, tvarkantis Lopšelio-darželio tinklalapį | Nuolat | Padidėjęs visuomenės informuotumas apie kreipimosi galimybę susidūrus su korupcinio pobūdžio veikomis. | Informacinių skelbimų skaičius. | Iš Lopšelio-darželio biudžetinių asignavimų |
| 4.2. | Nagrinėti asmenų skundus. Išnagrinėti šiuos atvejus, imtis priemonių pažeidimams pašalinti. | Direktorius | Gavus skundą, pranešimą. | Laiku reaguoti į paaiškėjusius faktus, pritaikyti tinkamas antikorupcines priemones. | Skundų, pranešimų dėl galimų korupcinio pobūdžio nusikalstamų veikų skaičius. | - |
| 4.3. | Viešai skelbti Korupcijos prevencijos programą ir programos įgyvendinimo priemonių planą interneto svetainėje ,,Antikorupcinė veikla“. | Asmuo, tvarkantis Lopšelio-darželio tinklalapį | Kasmet, patvirtinus direktoriui | Užtikrintas korupcijos prevencijos priemonių viešumas. | Sudaryta galimybė plačiau informuoti visuomenę. | - |
| 4.4. | Lopšelio-darželio interneto puslapyje skelbti: 7.1.darbuotojų darbo užmokestį, biudžeto naudojimo ataskaitas;  7.2. viešųjų pirkimų taisykles ir viešųjų pirkimų organizavimo tvarkos aprašą; 7.3. informaciją apie mažos vertės pirkimus;  7.4. teikti Viešųjų pirkimų tarnybai metines ataskaitas;  7.6. Informaciją apie laisvas darbo vietas. | Direktorius, centralizuotos buhalteris skyrius  Direktoriaus pavaduotoja ūkiui ir bendriesiems klausimams  Direktorius | Kas ketvirtį ir metų pradžioje  Pasikeitus taisyklėms  Nuolat  Sausio mėn.    Esant laisvoms darbo vietoms | Užtikrinamas Lopšelio-darželio viešųjų pirkimų taisyklių laikymasis, Lopšelio-darželio biudžeto lėšų naudojimo skaidrumas, viešųjų pirkimų vykdymo viešumas, darbuotojų priėmimo į darbą viešumas, informacijos prieinamumas mokyklos bendruomenei ir visuomenei. | Sudaryta galimybė plačiau informuoti visuomenę. | - |
| 4.5. | Lopšelio-darželio metines finansinės, ūkinės, ugdomosios veiklos ataskaitas teikti mokytojų tarybai, Lopšelio-darželio tarybai, Lopšelio-darželio bendruomenei. | Direktorius, direktoriaus pavaduotojas ugdymui, direktoriaus pavaduotojas ūkiui ir bendriesiems klausimams | Kasmet | Vykdomas Lopšelio-darželio bendruomenės narių informavimas apie mokyklos ugdomąją finansinę ir ūkinę veiklą. | Susirinkimų protokolų skaičius. | - |

-----------------------------------